فولکلور نهدیر؟ سوسن نواده رضی
خوی کیدز: فولکلور نهدیر؟
فولکلور(خالقبیلیم، ائل بیلیمی) بیلیمین بیر شاخهسیدیر ، بیر اؤلکهده یاشایان خالقین کولتور اورونلرینی (تولیدات فرهنگی)، گلهنکلری، تؤرهلری، اینانجلاری، موسیقیسی، رقصی، اویونلاری، دئییملری، ناغیللاری، گئییملری، خالق درمانلاری کیمی فعالیت و محصوللاری اینجهلیهرک بیر-بیرلری ایله ایلیشکیلرینی بئلیرلهییر (معین ائدر)؛ اونلارین قایناق، ائوریم، یاییلیم، ایلهتیشیم، دهییشیم مسئلهلرینی اؤزونه مخصوص یؤنتملرله حل ائدیر و سونوج، قورال، یاسا و قوراملاری تاپماغا چالیشیر.
فولکلور، خالقا عاید اولان فرهنگی عنصرلرین بوتونونو ایچینه آلیر. خالقین مالی اولموش، قایناق اولاراق کیشیسل اولسا بیله، چوخونلوقلا سؤزلو اولاراق قوشاقدان- قوشاغا کئچن و بو کئچیش سیراسیندا یئنی قوشوللارا گؤره دهییشیمه اوغرایان ادبیات اورونلری، خالق دستانلاری، ماثاللاری، تورکولری، تاپماجالار، گولمجهلر، تمثیلی سؤزلر، تکرلمهلر، یاشام و دوغا اولایلارینا ایلیشکین اینانجلار و بونا بنزر بیر چوخ کولتورل اورونو قاپسار.
فولکلور بوتون خالق کولتورونون تمامینی قاپسار.
فولکلورون فایدالاری و اؤزللیکلری
۱- بیرئیلرین دوغایا و توپلوما اویمالارینی ساغلار. فولکلور ایله بیرئی نهییین نه تهر بیرئیلرله قوروملارلا نئجه ایلیشکی قوراجاغینی اؤیره نیر.
۲- توپلومداکی مادی و معنوی دیرلری بوتونلشدیررک کولتوروموزو قوشاقدان قوشاغا داشیر.
۳- فولکلور توپلومدان توپلوما دهییشیر
۴- فولکلور توپلوملارین دیر سیستمینی یانسیدیر. فولکلور عینی توپلوم ایچینده سوسیال یاپی ایله اویوم گؤستریر.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab